قازاقیستان‌دا پارلمانین اوست قانادی سنا، تورکییه ایله ایمضالانان حربی ایش بیرلیگی آنلاشماسینی اونایلادی.
سنا‌دا ساوونما باخانلیغی یئتکی‌لیلرینین ایشتیراکییلا تشکیل ائدیله‌ن اوتورومدا، قازاقیستان ایله تورکییه آراسین‌داکی ایش بیرلیگی آنلاشماسی اله آلیندی.
سس وئرمه‌نین آردین‌دان آنلاشما اونای اوچون جمهورباشقانلیغینا گؤندریلدی.
ساوونما باخانی یاردیمچیسی تیمور داندیبایئو، اوتورومدا ائتدیگی دانیشمادا، آنلاشمانین گئچه‌ن ایل سپتامبر آیین‌دا آنکارادا ایمضالاندیغینی، آماجین ۲ اؤلکه آراسین‌دا برابرلیک و قارشیلیق‌لی یارار ایلکه‌لرینه دایاناراق اوزون مدت‌لی حربی ایش بیرلیگینی داها دا گلیشدیرمک اولدوغونو سؤیله‌دی.
آنلاشمانین، قازاقیستان ایله تورکییه آراسین‌دا حربی امکداش‌لیق، حربی حاضرلیق و تعلیم، اورتاق مانورلارین ائدیلمه‌سی، ساوونما صنایعی، باریشجیل عملیاتلار، حربی، علمی و تکنیکی آراشدیرمالارین ائدیلمه‌سی و دیگر قونولاردا ایش بیرلیگینی اؤن گؤرور.
